CELEX: 62016CN0042
Language: el
Date: 2016-01-26 00:00:00
Title: Υπόθεση C-42/16: Προσφυγή της 26ης Ιανουαρίου 2016 — Ευρωπαϊκή Επιτροπή κατά Φινλανδικής Δημοκρατίας

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/12
            
         Προσφυγή της 26ης Ιανουαρίου 2016 — Ευρωπαϊκή Επιτροπή κατά Φινλανδικής Δημοκρατίας
   (Υπόθεση C-42/16)
   (2016/C 118/15)
   Γλώσσα διαδικασίας: η φινλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Hottiaux και I. Koskinen)
   
      Καθής: Φινλανδικής Δημοκρατίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Φινλανδική Δημοκρατία, χορηγώντας αντίγραφα αδειών οδηγήσεως των οποίων η διάρκεια ισχύος λήγει στις 18 Ιανουαρίου 2033, παρέβη τις υποχρεώσεις που υπέχει από τα άρθρα 1 και 7, παράγραφος 2, της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006 (1), μη εντασσόμενη δε στο ενωσιακό δίκτυο αδειών οδηγήσεως παρέβη τις υποχρεώσεις που υπέχει από το άρθρο 7, παράγραφος 5, της οδηγίας 2006/126/ΕΚ·
            
         
               —
            
            
               να καταδικάσει τη Φινλανδική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Κύριος σκοπός της οδηγίας 2006/126/ΕΥ είναι η ενίσχυση του επιπέδου ασφαλείας των αδειών οδηγήσεως. Με την τήρηση των προθεσμιών που τάσσει η οδηγία καθίσταται δυνατή η επίτευξη του σκοπού αυτού και η επωφελής χρησιμοποίηση νέων μεθόδων διαχειρίσεως των αδειών οδηγήσεως προς αποτροπή της πλαστογραφίας, προς επίτευξη των σχετικών με την οδική ασφάλεια σκοπών της οδηγίας. Με το άρθρο 1 της οδηγίας 2006/126/ΕΕ επιβάλλεται η εισαγωγή του κοινοτικού υποδείγματος του παραρτήματος I, όσον αφορά τις εθνικές άδειες οδηγήσεως. Στο άρθρο 7, παράγραφος 1 της οδηγίας θεσπίζονται οι σχετικές με τις άδειες οδηγήσεως απαιτήσεις, στη δε παράγραφο 2 ορίζεται η διάρκεια ισχύος των αδειών αυτών που εκδίδονται από τις 19 Ιανουαρίου 2013. Η διάρκεια ισχύος των εκδιδόμενων στη Φινλανδία από τις 19 Ιανουαρίου 2013 αντιγράφων αδειών οδηγήσεως μπορεί να είναι πολύ μεγαλύτερη από το όριο το οποίο προβλέπει το άρθρο 7, παράγραφος 2, στοιχεία α' και β', της οδηγίας 2006/126/ΕΕ.
   Δυνάμει του άρθρου 7, παράγραφος 5, στοιχείο δ', της οδηγίας 2006/126/ΕΕ, τα κράτη μέλη χρησιμοποιούν το ενωσιακό δίκτυο αδειών οδήγησης όταν το δίκτυο αυτό τεθεί σε λειτουργία. Το σχετικό με τις άδειες οδηγήσεως δίκτυο της Ένωσης (RESPER) έχει δημιουργηθεί, τέθηκε δε σε λειτουργία στις 19 Ιανουαρίου 2013. Δεδομένου ότι η Φινλανδία δεν εντάχθηκε στο ως άνω δίκτυο (RESPER), δεν είναι δυνατός ο έλεγχος μέσω αυτού της πληρώσεως των προϋποθέσεων εκδόσεως αδειών οδηγήσεως. Τα λοιπά κράτη μέλη αδυνατούν να ελέγξουν σε συνεργασία με τις φινλανδικές αρχές τις προϋποθέσεις χορηγήσεως αδειών οδηγήσεως και δεν μπορούν να ανταλλάσσουν στοιχεία με τις αρχές αυτές μέσω του εν λόγω δικτύου. Επομένως, δεν είναι δυνατή η ανταλλαγή πληροφοριών με τη Φινλανδία σύμφωνα με το άρθρο 15 της οδηγίας 2006/126/ΕΕ μέσω του δικτύου αυτού.
   
      (1)  ΕΕ L 403, σ. 18